ddrg/super_eurlex huggingface dataset:
184.

Udtalelsen indeholder et stort antal andre anbefalinger, der har til formål at forbedre forslaget yderligere. I det følgende er der anført nogle vigtige anbefalinger. a) Europols mulighed for at få direkte adgang til nationale databaser (artikel 23) bør fjernes. b) Såfremt adgangen vedrører EU-informationssystemer, gives der kun adgang på hit/no hit-basis (dvs. et positivt eller et negativt svar). Eventuelle oplysninger om et »hit« bør meddeles Europol, efter at medlemsstaten (såfremt adgangen vedrører oplysninger fra en medlemsstat), EU-organet eller den internationale organisation udtrykkeligt har godkendt og givet tilladelse til videregivelsen med forbehold af den vurdering, der er omhandlet i artikel 35 i forslaget. Den Tilsynsførende anbefaler, at disse betingelser fastsættes i artikel 23 i forslaget. c) Artikel 35 i forslaget bør styrkes ved at gøre den vurdering, som skal foretages af den medlemsstat, der meddeler oplysningerne, obligatorisk. Den Tilsynsførende foreslår, at ordene »så vidt muligt« udelades i artikel 35, stk. 1 og 2, og at artikel 36, stk. 4, ændres tilsvarende. d) Oversigten over alle personaleoplysninger som omhandlet i artikel 36, stk. 2, erstattes af statistikker over disse oplysninger for hvert formål. Da de særlige kategorier af registrerede, der er omhandlet i artikel 36, stk. 1, også fortjener særlig opmærksomhed, foreslår Den Tilsynsførende, at der medtages statistikker over disse oplysninger. e) Der indsættes en bestemmelse i forslaget om, at Europol skal have en gennemsigtig og lettilgængelig politik for behandling af personoplysninger og for udøvelse af de registreredes rettigheder i en letforståelig form og i et klart og forståeligt sprog. Det bør også fremgå af bestemmelsen, at denne politik skal være lettilgængelig på Europols websted samt på de nationale tilsynsmyndigheders websteder. f) Eftersom artikel 41 ikke klart definerer alle involverede parters ansvar, bør det med hensyn til artikel 41, stk. 4, gøres klart, at ansvaret for overholdelsen af alle gældende principper for databeskyttelse (og ikke kun for »lovligheden af videregivelsen«) ligger hos afsenderen af oplysningerne. Den Tilsynsførende anbefaler, at artikel 41 ændres tilsvarende. g) Det tilføjes i (en) materiel(le) bestemmelse(r) i forslaget, at: i) der skal udføres en konsekvensanalyse svarende til den, der er beskrevet i den foreslåede forordning om databeskyttelse, for al behandling af personoplysninger, ii) princippet om indbygget privatlivsbeskyttelse og privatlivsbeskyttelse som standard skal finde anvendelse på oprettelsen eller forbedringen af systemer til behandling af personoplysninger, iii) den registeransvarlige skal vedtage politikker og gennemføre passende foranstaltninger for at sikre og kunne godtgøre overensstemmelse med databeskyttelsesreglerne og sikre, at foranstaltningernes effektivitet kontrolleres, og iv) Europols databeskyttelsesansvarlige og, om nødvendigt, tilsynsmyndighederne inddrages i drøftelserne om behandling af personoplysninger. Han fremsatte også et par forslag i relation til den meddelelse, der blev vedtaget parallelt med forslaget.
(3)

Den 7. juni 2013 fik OPCOM og Transelectrica aktindsigt og fremsendte derefter deres bemærkninger til klagepunktsmeddelelsen henholdsvis den 5. og den 7. august 2013 efter en forlængelse på to uger af den af Generaldirektoratet for Konkurrence fastsatte oprindelige frist på seks uger for at svare på klagepunktsmeddelelsen. I deres skriftlige svar på klagepunktsmeddelelsen anmodede både OPCOM og Transelectrica om en mundtlig høring.
4.

Det Rådgivende Udvalg er enigt med Kommissionen i, at OPCOM misbrugte sin dominerende stilling på det relevante marked ved at gøre forskel på markedsdeltagerne på grundlag af nationalitet/hjemsted uden objektiv begrundelse. Et flertal er enigt, og et mindretal er uenigt.
6.

Efter at parterne ikke havde udleveret visse oplysninger inden fristen den 11. november 2013, offentliggjorde Kommissionen den 14. november 2013 to afgørelser efter fusionsforordningens artikel 11, stk. 3, hvorved den pålagde Holcim og Cemex at udlevere oplysningerne. Fristen for at undersøge fusionen omhandlet i fusionsforordningens artikel 10 blev derfor suspenderet mellem den 12. november og den 2. december 2013. Den 22. januar 2014 offentliggjorde Kommissionen en tredje afgørelse efter artikel 11, stk. 3, hvorved den pålagde Holcim at udlevere de oplysninger, der var anmodet om den 14. november 2013, men som Holcim endnu ikke havde udleveret. Fristen for at undersøge fusionen blev atter suspenderet mellem den 19. december 2013 og den 27. februar 2014.
4.

Det rådgivende udvalg er enigt med Kommissionen i følgende: 4.1. Det er usandsynligt, at den anmeldte transaktion vil hæmme den effektive konkurrence betydeligt på markederne for grå cement, som er afgrænset til en radius på 150 eller 250 km rundt om parternes anlæg for cementproduktion i Tyskland, Belgien og Frankrig, som følge af ikke-koordinerede virkninger. Et mindretal afholder sig fra at udtale sig. 4.2. Kommissionen behøver i denne sag ikke at konkludere, om der på nuværende tidspunkt findes en samordnet praksis på de relevante markeder, eftersom der ikke er nogen fusionsspecifikke virkninger. Et mindretal afholder sig fra at udtale sig. 4.3. Alt i alt er der ikke tilstrækkelig dokumentation for at konkludere, at den anmeldte transaktion ville øge Holcims mulighed for gengældelsesforanstaltninger betydeligt over for udbydere i Nordrhein-Westfalen. Et mindretal afholder sig fra at udtale sig. 4.4. Alt taget i betragtning er det usandsynligt, at den anmeldte transaktion vil gøre samordningen lettere, mere stabil eller mere effektiv i en sådan grad, at det hæmmer den effektive konkurrence betydeligt på de forskellige geografiske markeder for grå cement, som er afgrænset til en radius på 150 eller 250 km rundt om parternes cementfabrikker i Tyskland, Belgien og Frankrig. Et mindretal afholder sig fra at udtale sig. 4.5. Det er usandsynligt, at den anmeldte transaktion vil hæmme den effektive konkurrence betydeligt på de forskellige geografiske markeder for grå cement, som er afgrænset til en radius på 150 eller 250 km rundt om parternes cementfabrikker i Tyskland, Belgien og Frankrig som følge af koordinerede virkninger. Et mindretal afholder sig fra at udtale sig. 4.6. Det er usandsynligt, at den anmeldte transaktion vil hæmme den effektive konkurrence betydeligt på markedet for grå cement inden for en radius på 150 eller 250 km rundt om Obourg-anlægget som følge af ikke-koordinerede og koordinerede virkninger på grund af en kapacitetsnedsættelse i Obourg. Et mindretal afholder sig fra at udtale sig. 4.7. Det er usandsynligt, at den anmeldte transaktion vil hæmme den effektive konkurrence betydeligt på de relevante markeder for i) granuleret højovnsslagge og ii) formalet granuleret højovnsslagge. Et mindretal afholder sig fra at udtale sig.
12.

For at afhjælpe de konkurrenceproblemer, som blev påpeget af Kommissionen i klagepunktsmeddelelsen, afgav den anmeldende part den 3. marts 2014 et første sæt tilsagn. Den afgav et sæt reviderede tilsagn den 17. og 19. marts 2014, som Kommissionen gennemførte en markedsundersøgelse af den 19. marts 2014. Den 8. april 2014 afgav den anmeldende part et sæt reviderede tilsagn, som Kommissionen gennemførte en markedsundersøgelse af samme dag. Den anmeldende part afgav et sæt endelige tilsagn den 6. maj 2014.
7.

Det rådgivende udvalg er enigt med Kommissionen i, at der ikke er behov for at afgøre, om det er sandsynligt, at den planlagte transaktion vil medføre koordinerede horisontale virkninger på det irske detailmarked for mobile telekommunikationstjenester, eftersom de tilsagn, som den anmeldende part har tilbudt at afgive for at afhjælpe de ikke-koordinerede virkninger på dette marked, også udelukker muligheden for, at der kan finde koordinerede virkninger sted på det irske detailmarked for mobile telekommunikationstjenester. Et mindretal er uenigt heri.
6.

Der var et usædvanligt stort antal personer, som ønskede at deltage i proceduren. Jeg godkendte status som tredjemand for følgende 23 virksomheder og sammenslutninger, efter at de havde godtgjort, at de havde tilstrækkelig interesse i sagens udfald: ACCOR S.A., Association Belge des Sociétés Cotées, Association Française des Entreprises Privées, Association for Financial Markets in Europe, The Bank of New York Mellon, BNP Paribas Arbitrage, Chi-X Europe Ltd., [FORTROLIG], LCH.Clearnet Group Limited, CME Group Inc., Euroclear Group, IMC Financial Markets, ICAP Securities Limited, IntercontinentalExchange Inc., Kyte Group Limited, London Stock Exchange Group plc, Nasdaq OMX Nordic OY, L'Oreal S.A., Robeco Groep N.V., […] (4), Solvay SA, ThromboGenics N.V., og Vlaamse Federatie van Belegginsclubs en Beleggers vzw.
5.

Det rådgivende udvalg er enigt med Kommissionen i, at den af de anmeldende parter oprindeligt foreslåede fusion vil hæmme den effektive konkurrence betydeligt på følgende markeder, uanset geografisk område: — markedet for eksisterende og nye europæiske børshandlede rentefutures og ‐optioner, uanset om analysen af konsekvenserne af fusionen tager udgangspunkt i hele markedet for rentefutures og ‐optioner, særskilte markeder for futures og optioner baseret på den korte eller lange rente, og på disse markeder i særskilte rentemarkeder for de enkelte valutaer (euro eller sterling) — markedet for eksisterende og nye europæiske børshandlede enkeltaktiefutures og ‐optioner, uanset om analysen af konsekvenserne af fusionen tager udgangspunkt i individuelle underliggende aktiver, alle underliggende aktiver fra et bestemt land eller alle underliggende aktiver i EØS — markedet for nye europæiske børshandlede aktieindeksfutures og ‐optioner — markedet for OTC-tjenester for europæiske ETD-kontrakter i blokstørrelse (uanset om dette marked opdeles yderligere på lignende måde som overvejet for ordrebogshandel) — markedet for registrering af handler, bekræftelse og CCP-clearingtjenester for fleksible former for europæiske OTC-handlede aktiefutures og ‐optioner.
2.

Vi glæder os over, at vi er blevet hørt om dette forslag før dets vedtagelse, og at vi fik mulighed for at fremsætte uformelle bemærkninger til Kommissionen. Kommissionen har taget hensyn til flere af disse bemærkninger. Som følge heraf er databeskyttelsesgarantierne i den foreslåede forordning blevet styrket. Vi bifalder også henvisningen i præamblen til høringen af Den Europæiske Tilsynsførende.
68.

Som følge af ovennævnte årsager anbefaler EDPS under alle omstændigheder følgende: — Indførelse af en ny model for tilsyn med alle databaser, der involverer behandling af personoplysninger etableret på basis af forordningen og forslaget (nemlig, CIS — herunder FIDE —, den europæiske database samt indførsel-, udførsel- og transitdatabasen). En sådan model ville være baseret på koordineret tilsyn med tredelt struktur: Databeskyttelsesmyndigheder på nationalt niveau, EDPS på centralt niveau og koordinering mellem begge. — Udpegelse af EDPS som sekretariat for koordineringen af tilsyn i henhold til både afgørelsen og forordningen. — Indførelse af en generel bestemmelse i teksten i forslaget for at præcisere, at forordning (EF) nr. 45/2001 finder anvendelse på EU's institutioners behandling af personoplysninger, og at national lovgivning, der gennemfører direktiv 95/46/EF, gælder for den behandling, der udføres af de relevante kompetente myndigheder i de forskellige medlemsstater. — Udskiftning af forskellige fragmenterede bestemmelser med ensartede bestemmelser, der for hver database specificerer i) Kommissionens rolle som registeransvarlig eller fælles registeransvar med de relevante nationale kompetente myndigheder, ii) hvis det er nødvendigt af hensyn til præciseringen, EDPS' tilsynsrolle, hvor Kommissionen er ansvarlig i modsætning til de tilfælde, hvor behandlingen sker under tilsyn af nationale databeskyttelsesmyndigheder, iii) de tekniske foranstaltninger, der skal vedtages af Kommissionen for at garantere behandlingssikkerheden (de specifikke foranstaltninger kunne evt. indsættes i en delegeret retsakt for at sikre en mere fleksibel opdatering), og iv) behovet for forudgående kontrol foretaget af EDPS i henhold til artikel 27 i forordning (EF) nr. 45/2001. — Genovervejelse af de nyligt introducerede opbevaringsperioder på baggrund af en vurdering af nødvendigheden af varigheden for hver specifik sag. Desuden bør bestemmelserne om anonymisering af data ændres for at kræve, at dataene slettes. — Med hensyn til CSM-databasen bør forslaget angive en udtømmende liste over data, der skal indsættes. Alternativt bør teksten i forslaget udtrykkeligt forbyde, at personoplysninger indsættes i en sådan database.
1.

Det rådgivende udvalg er enigt med Kommissionen i, at retningslinjerne fra 2006 om metoden for beregning af bøder, der pålægges i henhold til artikel 23, stk. 2, litra a), i Rådets forordning (EF) nr. 1/2003 (1), finder anvendelse. Et mindretal af det rådgivende udvalgs medlemmer undlod at stemme.
(3)

Den anmeldte transaktion består i en forpagtningsaftale på 25 år om Harburg-raffinaderiaktiverne, som indeholder en put-option for Shell og en call-option for Nynas, der giver dem mulighed for at ændre forpagtningsaftalen til en aktivhandel. Transaktionen vil medføre, at Nynas erhverver kontrol over Harburg-raffinaderiaktiverne på varig basis, og den udgør derfor en fusion efter fusionsforordningens artikel 3, stk. 1, litra b).
(4)

Efter deres anmodning besluttede jeg, i henhold til artikel 5, stk. 2, i afgørelse 2011/695/EU, at tillade Apple, HTC Corporation, Nokia GmbH og Google Inc. at blive hørt som interesserede tredjeparter. Endnu et selskab ansøgte om at blive hørt som interesseret tredjepart. Jeg fandt imidlertid, at dette selskab ikke havde bevist, at det var tilstrækkeligt berørt af den handlemåde, som udgjorde sagens omdrejningspunkt, da selskabet hverken var reel eller potentiel licenstager for Samsung vedrørende Samsungs UMTS-standard-fundamentale mobilpatenter.
1.

Det Rådgivende Udvalg er enigt med Kommissionens vurdering i udkastet til afgørelse om, at Motorola under de særlige omstændigheder i den foreliggende sag og i mangel af en objektiv begrundelse har overtrådt artikel 102 i traktaten om Den Europæiske Unions funktionsmåde og artikel 54 i EØS-aftalen ved at søge og håndhæve et forbud mod Apple ved domstolene i Forbundsrepublikken Tyskland.
(8)

Den 20. februar 2012 anmodede Google om at blive hørt som interesseret tredjepart i alle procedurer, som Kommissionen måtte indlede mod Motorola på grundlag af Apples klage, og om at få aktindsigt. Jeg afviste Googles anmodning, fordi en ansøgning om at blive hørt som interesseret tredjepart forudsætter, at der er indledt procedure, hvilket ikke var tilfældet på daværende tidspunkt. Endvidere indrømmes aktindsigt kun til adressaterne for klagepunktsmeddelelsen, mens interesserede tredjeparter kun har ret til at blive underrettet om procedurens karakter og indhold (4). Imidlertid indsendte Google uopfordret udtalelser om Apples klage, som GD for Konkurrence accepterede i lyset af Googles nært forestående overtagelse af Motorola (5).
12.

Det Rådgivende Udvalg er enigt med Kommissionen i, at bøderne i denne sag ikke skal forhøjes med henblik på at have en afskrækkende virkning.
19.

EDPS glæder sig over, at der er taget et vist hensyn til forslagets databeskyttelsesaspekter, og anbefaler, at der tages større hensyn til retten til privatlivets fred og beskyttelse af personoplysninger ved hjælp af følgende ændringer: a) medtagelse af en generel bestemmelse, der indebærer, at al behandling af personoplysninger i henhold til forslagene til forordninger er underlagt de regler, der er fastsat i direktiv 95/46/EF og forordning 45/2001 b) en passende maksimumsfrist i forslaget om værdipapirfinansieringstransaktioners gennemsigtighed for personoplysninger, der skal opbevares af modparter i en værdipapirfinansieringstransaktion c) vedrørende bestemmelserne om undtagelse fra forpligtelsen til fortrolighed og tavshedspligt i forslaget om værdipapirfinansieringstransaktioners gennemsigtighed i) præcisering af, om personoplysninger hører under denne undtagelses anvendelsesområde eller ej, og i bekræftende fald, medtagelse af en erklæring om, at disse oplysninger kun må behandles i forbindelse med forenelige formål og i overensstemmelse med de gældende databeskyttelsesregler, ii) præcisering af, om det påtænkes at overføre personoplysninger til tredjelande, og i bekræftende fald, tilføjes en erklæring om, at en sådan overførsel kun må finde sted i overensstemmelse med nationale bestemmelser til gennemførelse af artikel 25 og 26 i direktiv 95/46/EF d) præcisering af, at beføjelsen til at udstede en offentlig advarsel om identificerede personer ikke bør udøves automatisk, men kun i hvert enkelt tilfælde, og hvor det er hensigtsmæssigt og rimeligt e) med hensyn til bestemmelserne om offentliggørelse af sanktioner i) medtagelse af et krav i begge forordninger om at behandle hvert tilfælde og de særlige omstændigheder ved det separat på grundlag af nødvendighed og proportionalitet forud for en beslutning om at offentliggøre identiteten af den person, der er omfattet af en sanktion, og ii) at angive en maksimal opbevaringsperiode for personoplysninger, der er offentliggjort som en del af oplysninger om sanktionsafgørelser på kompetente myndigheders websteder.
Brugg, som har hjemsted i den tysktalende kanton Aargau i Schweiz, anmodede om at måtte svare på tysk på klagepunktsmeddelelsen, som virksomheden havde modtaget på engelsk. Konkurrencegeneraldirektoratet accepterede Bruggs ønske. I den forbindelse bemærkede jeg, at ifølge Konkurrencegeneraldirektoratets procedurehåndbog bør alle henvendelser til virksomheder med hjemsted uden for EØS ske på et EU-sprog, som de forstår, og i håndbogen hedder det desuden, at »[p]articular care should be taken when notifying decisions to Swiss undertakings, as one of three languages may be used, depending on the Canton in which the undertaking is established.« (27) På baggrund af denne udtrykkelige passus i procedurehåndbogen påpegede jeg over for Konkurrencegeneraldirektoratet, at enhver fremtidig afgørelse burde rettes til Brugg på tysk.
2.

Det overordnede formål med forslaget er at »gøre det lettere for potentielle virksomhedsstiftere, og navnlig for SMV'er, at etablere virksomhed i udlandet«. Med henblik herpå sigter forslaget mod at »harmonisere betingelserne for oprettelse og drift af enkeltmandsselskaber med begrænset ansvar«. Forslaget indeholder »mulighed for onlineregistrering med anvendelse af en standardiseret vedtægtsmodel, et minimumskapitalkrav på 1 EUR ledsaget af en balanceprøve og en solvenserklæring«. For at bidrage til at sikre gennemsigtighed kræves der også adgang til oplysninger om enkeltmandsselskabet i et offentligt tilgængeligt register (2).
2.

Vi hilser med tilfredshed, at vi er blevet hørt om denne afgørelse inden dens vedtagelse, og at vi har haft mulighed for at fremsætte uformelle bemærkninger til Kommissionen. Kommissionen har taget hensyn til flere af disse bemærkninger. Som følge heraf er databeskyttelsesforanstaltningerne i afgørelsen blevet styrket. Vi glæder os også over henvisningen i præamblen til høringen af den tilsynsførende.
7.

Det Rådgivende Udvalg er enigt i Kommissionens vurdering af, at den anmeldte transaktion fjerner INEOS' betydeligste konkurrencebegrænsninger på det nordvesteuropæiske råvaremarked for S-PVC og kombinerer første- og andenleverandørernes aktiviteter for derved at skabe en ubestridt markedsleder med en markedsandel på 50 % eller derover og en stor kløft i forhold til andre S-PVC-leverandører.
1.

I udkastet til afgørelse efter artikel 14, stk. 2, i fusionsforordningen (2) konkluderes det reelt, at Marine Harvest ASA (»Marine Harvest«) ved at gennemføre en transaktion, som dybest set gav virksomheden enekontrol over Morpol ASA (»Morpol«), før den anmeldte den til Europa-Kommissionen, overtrådte kravet om forudgående anmeldelse og »standstill-forpligtelsen«, som fremgår af artikel 4, stk. 1, og artikel 7, stk. 1, i fusionsforordningen.
11.

Det Rådgivende Udvalg er enigt med Kommissionen i, at bøderne bør tilpasses efter punkt 37 i bøderetningslinjerne fra 2006. Et mindretal afholder sig fra at tage stilling hertil.
5.

I juli 2012 gav GD Konkurrence klagepunktsmeddelelsens adressater aktindsigt via DVD og adgang til Klaas Puuls virksomhedserklæringer i Kommissionens lokaler. GD Konkurrence gav også adressaternes eksterne rådgivere mulighed for at lytte til optagelser af telefonsamtaler mellem Kok Seafoods administrerende direktør og andre påståede karteldeltagere og til at gennemgå samtalenotaterne vedrørende disse opkald i et datarum i Kommissionens lokaler. Kun Heiploeg udnyttede muligheden for at få adgang til virksomhedserklæringerne, lytte til optagelserne og gennemgå samtalenotaterne.
1.

Den 28. februar 2014 modtog Europa-Kommissionen (»Kommissionen«) anmeldelse af en planlagt fusion, hvorved Cemex España S.A. (»Cemex España« eller »den anmeldende part«) erhverver enekontrol over Holcim España S.A.'s produktions- og distributionsaktiver (»Holcim-aktiverne«) inden for cement, færdigblandet beton, tilslag og mørtel i Spanien (»transaktionen«) (2). Holcim-aktiverne kontrolleres fuldstændigt af Holcim Ltd. (»Holcim«).
4.

Det Rådgivende Udvalg er enigt med Kommissionen i, at der ved vurderingen af denne transaktion benyttes følgende afgrænsninger af de relevante geografiske markeder: a) for grå cement: områder i en radius på 150 km rundt om parternes anlæg for grå cement i Spanien b) for tilslag: eftersom det er usandsynligt, at den anmeldte transaktion selv ved den smallest mulige afgrænsning af det geografiske marked vil hæmme den effektive konkurrence betydeligt, kan den præcise afgrænsning af det relevante geografiske marked forblive åben. Et mindretal afholder sig fra at udtale sig. c) for færdigblandet beton: områder i en radius på 25 km rundt om parternes anlæg for færdigblandet beton i Spanien d) for mørtel: områder i en radius på 120 km rundt om parternes anlæg for mørtel i Spanien; i denne sag er det ikke nødvendigt at træffe beslutning om den nøjagtige afgrænsning af det geografiske marked e) for cementklinker: eftersom det er usandsynligt, at den anmeldte transaktion selv ved den smallest mulige afgrænsning af det geografiske marked vil hæmme den effektive konkurrence betydeligt, kan den præcise afgrænsning af det relevante geografiske marked forblive åben. Et mindretal er uenigt heri.
2.

Vi glæder os over, at vi blev hørt om dette forslag inden dets vedtagelse, og at vi fik mulighed for at fremsætte uformelle bemærkninger til Kommissionen. Kommissionen tog flere af disse bemærkninger i betragtning. Som følge heraf er databeskyttelsesgarantierne i det foreslåede direktiv blevet styrket. Vi glæder os ligeledes over henvisningen til høringen af den tilsynsførende i præamblen.
5.

De anmeldende parter fik aktindsigt under hele proceduren, navnlig via to cd-rom'er henholdsvis den 23. januar 2014 og den 21. marts 2014 samt via e-mail den 10. april 2014.
4.

Det rådgivende udvalg er enigt med Kommissionen i, at målet med aftalerne og/eller de samordnede praksis for begge de beskrevne overtrædelser var at begrænse konkurrencen som beskrevet i artikel 101 i TEUF og artikel 53 i EØS-aftalen.
7.

Det rådgivende udvalg er enigt i Kommissionens vurdering af, at de tilsagn, som den anmeldende part gav den 28. juli 2014, fjerner de bekymringer for konkurrencen, som Kommissionen nærede for markedet for titandioxid til printerblæk.
6.

Den 8. juli 2014 vedtog Kommissionen en klagepunktsmeddelelse rettet til Huntsman. I klagepunktsmeddelelsen indtog Kommissionen den foreløbige holdning, at den foreslåede transaktion var uforenelig med det indre marked og EØS-aftalens funktion, eftersom den sandsynligvis ville føre til en betydelig hindring for effektiv konkurrence på EØS-markedet for titandioxid til printerblæk ved at skabe en dominerende stilling og fjerne konkurrencen mellem konkurrenter med store markedsandele på et marked, der var kendetegnet ved store hindringer for indtrængen.
7.

Det rådgivende udvalg er enigt med Kommissionen i, at det kan konkluderes, at det efter fusionen ikke er sandsynligt i en overskuelig fremtid, at internationale og/eller indenlandske luftfartselskaber i tilstrækkelig grad kan komme ind på markedet med forretningssted i Athens lufthavn.